CELEX: 62019TN0336
Language: da
Date: 2019-05-31 00:00:00
Title: Sag T-336/19: Sag anlagt den 31. maj 2019 — BZ mod Kommissionen

29.7.2019   
            
            
               DA
            
            
               Den Europæiske Unions Tidende
            
            
               C 255/48
            
         
      Sag anlagt den 31. maj 2019 — BZ mod Kommissionen
      (Sag T-336/19)
      (2019/C 255/61)
      Processprog: fransk
      
         Parter
      
      
         Sagsøger: BZ (ved advokat C. Mourato)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Europa-Kommissionens afgørelse af 25. juli 2018 om afskedigelse af sagsøgeren efter en førtidig prøvetidsudtalelse.
               
            
                  —
               
               
                  Kommissionen tilpligtes at betale sagsøgeren følgende særskilte godtgørelser:
                  
                              —
                           
                           
                              5 000 EUR for det ikke-økonomiske tab, forvoldt af afgørelsen om afskedigelse.
                           
                        
                              —
                           
                           
                              5 000 EUR for skade på omdømme, forvoldt ved afgørelsen om afskedigelse.
                           
                        
                              —
                           
                           
                              10 000 EUR for det økonomiske tab, forvoldt ved de skadelige virkninger for sagsøgerens helbredstilstand efter hans afskedigelse.
                           
                        
                              —
                           
                           
                              58 900 EUR for det økonomiske tab forbundet med indtægtstabet efter den ulovlige afskedigelse.
                           
                        
            
                  —
               
               
                  Europa-Kommissionen tilpligtes at betale sagsomkostningerne, jf. artikel 87 i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om tilsidesættelse af de processuelle garantier på området for administrative og disciplinære undersøgelser, tilsidesættelse af retten til forsvar og tilsidesættelse af uskyldsformodningen.
               
            
                  2.
               
               
                  Andet anbringende om tilsidesættelse af artikel 84, stk. 1 og 3, i ansættelsesvilkårene for de øvrige ansatte og af rettighederne i forbindelse med prøvetiden og om administrationens anlæggelse af et åbenbart urigtigt skøn.
               
            
                  3.
               
               
                  Tredje anbringende om tilsidesættelse af artikel 84, stk. 2, i ansættelsesvilkårene for de øvrige ansatte og af proportionalitetsprincippet.
               
            
                  4.
               
               
                  Fjerde anbringende om tilsidesættelse af ligebehandlingsprincippet.
               
            
                  5.
               
               
                  Femte anbringende om et specielt erstatningskrav som følge af de førnævnte ulovligheder.